cyanic-selkie/wikianc huggingface dataset:
Iulius Ciccone
Iulius Ciccone (natus Giulio Ciccone Teate 20 Decembris 1994) est professionalis birotarius Italicus, qui hodie pro manu Trek–Segafredo UCI WorldTeam cursu certat. Stationem decimam in Circuitu Italiae anno 2016 vicit. Tuniculas flavam et candidam in sexta Circuitus Franciae statione die 11 Iulii 2019 cepit.
Albertus Maria de Montléon
Albert-Marie de Monléon (Lutetiae die 20 Ianuarii 1937 natus, ibidem mortuus die 29 Aprilis 2019) fuit dominicanus et episcopus Meaux id est Dioecesis Meldensisa, cuius episcopus titularis a die 17 Augusti 1999 usque ad diem 6 Augusti 2012 fuerat. Successor eius erat Ioannes Ivus Nahmias.
Petrus Taylor
Petrus Taylor (natus Trentoniae in Tennesia die 2 Ianuarii 1917; mortuus in urbe Charlottesville in Virginia die 2 Novembris 1994) fuit scriptor Americanus.
Vita
Petrus Taylor, in meridiana Americae regione natus, fuit scriptor fictionis. Natus est in Tennesia, anno 1917. Familia erat clara, et multi maiores fuerant involuti in republica; avus erat gubernator Tenneseae. Pater fuit dives iurisconsultus. Propter curriculum patris, familia migravit ad plurimas urbes circa meridiem cum Taylor esset puer. Taylor et familia migraverunt Memphidem anno 1936. Confecto ludo, Taylor breviter studuit linguae Latinae ad Collegium Meridionale-Occidentale. Post unum annum, migravit ad Vanderbiltem ut discipulus esset Ioanni Crowe Ransome, et aliquando secutus est Ransom ad Collegium Kenyonense. Ante secundum bellum mundanum, Taylor studebat cum Roberto Penn Warren. Anno 1940, Taylor se impellebatur Exercitui Civitatum Foederatarum iungere. Anno 1943 in matrimonium ducit Eleanorem Rossem, est poetam ex Carolina Septentrionali. Etiam anno 1943, Taylor missus est ad Angliam ut pugnaret in bello. Mansit in Anglia usque ad annum 1945, ubi reliquit exercitum et ad Civitates Foederatas rediit. Cum Taylor rediisset ad Civitates Foederatas, factus est magister. Docuit in universitatibus trans Civitates Foederatas, inter quibus Kenyon, Universitas Civitatis Ohii, Universitas Harvardiana, et Universitas Virginiae. Taylor secessit anno 1985.
Taylor est notus maxime suis brevibus scriptis. Saepe scripsit de patricio populo in Meridionalibus Partibus Americae ante secundum mundi bellum. Scripsit primam conlectionem brevium rerum, Longa Quarta, anno 1948. Etiam hoc anno, Taylor scripsit primam rem Habitantibus Novi Eboraci, in curriculo multa scripta Habitantibus Novi Eboraci sunt. Taylor meruit multa praemia brevibus rebus. Anno 1985 Taylor scripsit sui primam historiam, A Summons to Memphis (Vocatio ad Memphidem), quae anno 1987 Praemium Pulitzer Mythistoriis dicatum meruit. Taylor scripsit aliam conlectionem brevium rerum et secunda historia ante mortem anno 1994. Eius corpus in Tennesia in campo Universitatis Meridianae sepultum est.
Gulielmus Drees
Gulielmus Drees (Amstelodami natus die 5 Iulii 1886; Hagae mortuus die 14 Maii 1988), politicorum peritus, fuit ab anno 1948 usque ad annum 1958 Nederlandiae primus minister a die 7 Augusti 1948 ad 22 Decembris 1958.
Gulielmus Schermerhorn
Gulielmus Schermerhorn (natus in Akersloot die 17 Decembris 1894; mortuus in Harlemum die 11 Martii 1977), alumnus et professor apud Universitatem Technicam Delphensem, politicorum peritus, fuit a mense Iunio 1945 usque ad mensem Iulium 1946 Nederlandiae primus minister.
Didacus Coletti
Didacus Coletti (Italiane Diego Coletti, Mediolani natus die 25 Septembris 1941) est clericus Italiae. Alumnus est seminarii archiepiscopalis Mediolanensis. Gradum doctoris universitatis Gregorianae Romae in urbe ascendit dum degebat apud pontificium seminarium Longobardicum (cuius rector ipse ab anno 1989 usque in 2000 fuerit). Antea episcopus Liburnensis, his diebus Comensis meret.
Futuna
Futuna est una ex Hoorn insulis, duabus insulis vicinis in Oceano Pacifico sitis cum Uvea ad Collectivitatem Transmarinam Francicam nomine "Uvea et Futuna" pertinentibus. Futunae 4 873 incolae sunt. Altera insula vicina est Alofi.
Incluta est insula, quoniam Petrus Chanel, presbyter et missionarius Francicus, anno 1841 ibi martyr factus est, apud Poios, parvum tractum, ubi nunc ecclesia cathedralis nunc stat.
Geographia
Futuna et Alofi sunt residuum singuli montis igniferi, utraque ab curalii scopulo cincta.
Ab Uvea Futuna et Alofi 240 km inter occasum solis et meridiem distant.
Futunae superficies est 46 km². Summus locus est in Puke monte (524 m).
Terra consistit in humo fertili vulcanica, et pluviae agriculturam promovent. Insulani agriculturae piscatuique confidunt.
Historia
Futuna Alofique ab Europaeis primum visae sunt anno 1616, cum Gulielmus Cornelius Schoutenius et Iacobus Le Maire, nautae ex Hollandia Septentrionali, per suam clarissimam orbis circumnavigationem in navi Eendracht (i. e. concordia) has insulas attigerunt.
Populus
Numerus habitantium anno 2003 fuit 4 871 (33 centesimis numeri civium coloniae), quorum 2 991 apud Alonem habitant et 1 880 apud Sigavem. Plerique primarie loquuntur Futunane (vulgo: Fakafutuna).
Sicut Uveani omnes insulani sunt Catholici Romani. Numerus templorum, aedicularum, et oratoriarum est magnus.
Gubernatio
Futuna habet duos ex tribus coloniae Uveae et Futunae ducatibus: Singavem in regione occidentali, et Alonem in regione orientali (Alofios complectens). Uveae caput, Mataʻutu, est omnis coloniae caput.
Praeter quattuor vicos (Lalouam, Poios, Tamanam, et Tavaios) omnes insulae vici in litore inter meridiem et occasum solis inveniuntur. Ab occasu solis ad orientem, hi sunt Toloke, Fiua, Vaisei, Nuku, Sausau, et Leava (caput, navale habens) in Sigave, et Taoa, Malaʻe, Ono, Kolia, et Vele (campum aeroplanorum habens) in Alone.
Aragonites
Aragonites est carbonatum calcii minerale, unus ex duobus communibus polymorphisque calcii carbonatium, quod secundum naturam accidit, formula CaCO3. Altera polymorpha est calcites mineralis. Crystalliferi aragonitis cancelli ab calcita differunt et igitur aliam formam habent, systema orthorhombicum cum crystallis acicularibus.
Universitas Tartuensis
thumb|220px|Aedificium principale Universitatis Tartuensis Universitas Tartuensis (Estonice: Tartu Ülikool) est maxima et vetustissima universitas publica Estoniae, sita in urbe Tarbato (vulgo Tartu).
Historia
Universitas Tartuensis condita est a rege Sueciae Gustavo II Adolpho anno 1632 nomine Academia Gustaviana.
Rector universitatis annis 2012–2017 Volli Kalm erat, post cuius mortem die 23 Decembris anni 2017 rector ad interim Antonius Lehtsaar (vulgo Tõnu Lehtsaar)) est.
Ioannes Klíma
Ioannes Klíma (Bohemice Ivan Klíma, natus familia Iudaica Pragae die 14 Septembris 1931) est scriptor mythistoriarum Bohemicus.
Dylan Teuns
Vita
Teuns, Diest in vico in Brabantia Flandrica natus, hodie Halen in oppido Limburgi habitat. Primum munus stagiarii pro manu BMC anno 2014 sustinuit, antequam in principalem manum temporis 2015 ascriptus est. Anno 2016 in Circuitu Hispaniae, annoque 2017 in Circuitu Italiae certavit. Post quattuor annos pro BMC certans, se cum manu Bahrain–Merida tempore 2019 consociavit, et mense Iulio in indice competitorum in Circuitu Franciae inscriptus est, ubi die 11 Iulii stationem sextam, cursum montanum apud La Planche des Belles Filles confectum, vicit.
Laurentius Meyer
Laurentius Meyer (natus 15 Februarii 1948 oppido Salzkotten (Westfalia)) vir publicus Germaniae et sodalis Christianae Democraticae Unionis Germaniae (CDU) est.
Iuventus et munus
Meyer anno 1968 maturitatem adeptus studium oeconomiae in universitate Monasterii coepit et 1975 diploma oeconomici accepit. Deinde variis in societatibus energiae laboravit. Postquam Dietam Foederalem reliquit (vide infra) consiliator societatum commercialium laborat.
Familia
Meyer bis uxorem duxit. E prima quattuor filias, e secunda, quam anno 2008 duxit, filium habet.
Cursus honorum
Annis 1975 - 1995 Meyer, qui anno 1968 factionem CDU accesserat, consiliarius urbis Hammonae fuit. Annis 1990 - 2002 legatus senatus terrae Rhenaniae Septentrionalis-Vestfaliae erat, deinde legatus Dietae Foederalis Germaniae electus est. Anno 2000 Angela Merkel eum secretarium generalem factionis suae fecit. Anno 2004 Volkerus Kauder eius successor nominatus est. Anno 2009 Meyer electionem Dietae Foederalis perdidit et parlamentum relinquere coactus est.
Masʿūd Barzānī
Masʿūd Barzānī, litteris Arabicis مەسعوود بارزانی ( in urbe Iraniae natus die 16 Augusti 1946) est politicus Carduchiae.
Eodem anno, quo ibi natus est, brevissimo temporis spatio sub tutela Sovietica res publica Mahabadensis Carduchorum floruit, cui pater Muṣṭafā al-Bārzānī (urbis nativus) minister a munitione duxque exercituum merebat. Deinde sub illis bellis civilibus educatus est in Carduchia Iracensi e quibus autonomia huius regionis anno 1970 evenit. Patre anno 1979 mortuo, ipse dux factionis ab anno fere 1992 in rebus politicis egit. Inter praesides consilii regentis Iracensis sub tutela Americana anno 2004 meruit. Mox praeses Carduchiae Iracensis electus a die 14 Iunii 2005 usque in 1 Novembris 2017 functus est.
Filius eius Masrūr Bārzānī est et ipse politicus Carduchiae Iracensis.
Universitas Catholica Sacri Cordis Iesu
Universitas Catholica Sacri Cordis Iesu (Italiane Università Cattolica del Sacro Cuore di Gesù (aut simpliciter UCSC) est maxima universitas haud publica Italiae die 7 Decembris 1921 Mediolani inaugurata.
Volsinii
Volsinii  vel Volsinium    (etiam: Volsinii Novi, alia nomina: Fanum Sanctae Christinae Volsiniensium, Vulsinium , Bolsenae , Volsinum ) (Etrusce: Velzna ; Italiane: Bolsena) est Oppidum Italiae et municipium, circiter 4 235 incolarum, in Regione Latio et in Provincia Viterbiensi situm. Incolae Volsinienses  appellantur.
Sententia
Sententia municipalis est: S.P.Q.V..
Historia
Volsinii Novi statio in via Francigena fuit, quae in Aevo Medio peregrinos Romam duxit. In itinerario Sigerici, Volsinii Novi, cum nomine Sca Cristina, submansio VIII fuit.
Ecclesia Catholica Romana
Volsinium fuit sedes episcopalis Ecclesiae Catholicae Romanae et hodie Sedes Titularis Ecclesiae Catholicae Romanae. Nomen sedis episcopalis Dioecesis Volsiniensis est. Hodie urbs in Dioecese Urbevetana-Tudertina est.
Colonia Marchica
Colonia Marchica vel Brandeburgica, Marchiae, Marchionum vel Ad Spreham Colonia olim fuit oppidum Berolino veteri vicinum antequam Berolino adiunctum est. Oppidum iacet in insula a Spreha circumflua ad meridiem spectanti et ibi in colle seu Germanice Kollen. Oppidi nomen ergo minime ad coloniam spectat sed ad collem quo paludibus circumdato incolae praesidium invenerant.
Anno 1912o magistratus vico Ricardiano nomen Novae Coloniae seu Neukölln dedit. Sic nomen prisci oppidi superat.
Meles (genus)
Meles est genus subfamiliae Melinarum familiae Mustelidarum. Generi esse usitate habentur species tres:
Bibliographia
Arribas y Garrido. 2000. "Generalidades sobre los carnívoros del Villafranquiense superior en relación con el registro fósil de Fonelas P-1." Cuadernos del Museo Geológico y Minero de España 10:89–92.
Bilbainada
Bilbainada et plerumque plurale, Bilbainadas, (scil. Latine: Carmen Bilbainum) est modus musicalis proprius Biscaiae et Bilbai, in Hispanico sermone canitus. Bilbainadae inter saecula XIX et XX primo canitae sunt. Res in bilbainadis canitae sunt diversae, sed praecipue sunt carmina comica atque ironica de moribus Biscainorum, de eventis currentibus et de nostalgia.
Margarita Buy
Margherita Buy (Romae die 15 Ianuarii 1962 nata) est clara actrix Italiana.
Pelliculae selectae
Inter pelliculas in quibus Margarita Buy egit sunt:
Bibliotheca Nationalis Germanica
Bibliotheca Nationalis Germanica (Theodisce Deutsche Nationalbibliothek, sigla: DNB) Lipsiae et Francofurti ad Moenum sita est Germaniae bibliotheca publica centralis.
Bibliotheca anno 1912 Lipsiae condita est cum nomine Die Deutsche Bücherei (Bibliotheca Germanica). Post annum 1945 Lipsiae remanet, sed modo zonae Sovieticae Germaniae fungebatur. Zonis occidentalibus Die Deutsche Bibliothek (quod etiam significat Bibliotheca Germanica) anno 1946 Francofurti condita est. Anno 1990 ambae bibliothecae coniunctae sunt cum nomine Die Deutsche Bibliothek; anno 2006 nomen Deutsche Nationalbibliothek (Bibliotheca Nationalis Germanica) accepit.
Ioannes Vladimirus
Ioannes Vladimirus (Serbice Јован Владимир; natus circa annum 990, mortuus die 22 Maii 1016) fuit regnator Ducliae, potentissimi principatûs Serbici huius temporis, inter annos 1000 et 1016. Hoc tempore longum bellum inter Imperium Romanum Orientale (Byzantinum) et Primum imperium Bulgaricum gestum est. Vladimirus autem, regnator pius, iustus, pacificusque, nunc a Christianis Orthodoxis martyr sanctus agnoscitur; dies festus eius est 22 Maii.
Ioannes Vladimirus, quamquam societate cum Byzantio coniunctus, Ducliam servare non potuit a Samuele, tzare Bulgariae, qui hunc principatum circa annum 1010 vicit et Vladimirum cepit. In chronicis traditur Theodora Cosara, Samuelis filia, Ioannem Vladimirum amavisse et patrem obsecravisse ut ei nubere sibi liceat. Tzar matrimonium sivit et Ducliam reddidit Ioanni Vladimiro, qui cliens eius regnavit. Vladimirus non particeps fuit soceri bellorum, quae anno 1014 Samuelis clade morteque evenerunt. Anno 1016 Vladimirus victima insidiarum Ioannis Ladislai, ultimi regis Primi Imperii Bulgarici, factus est. Ante ecclesiam Prespae, capitis imperii, securi percussus, ibi sepultus est. Mox martyr agnitus est. Vidua eius Cosara eum in ecclesia Prečista Krajinska prope aulam eius in Duclia austro-orientali denuo humavit. Ab anno 1381 reliquiae eius in Ecclesia Sancti Ioannis Vladimiri prope Elbasan et ab anno 1995 in cathedrali Tiranae in Albania conservatae sunt. Haec reliquiae sacrae habentur et multos fideles attrahuntur, praesertim in die festo eius, cum reliquiae rursus ad ecclesiam prope Elbasan celebrationis causa feruntur.
Crux quoque, quam Vladimirus tenebat cum securi percussus sit, reliquiae sacrae ducitur. A familia Andrović vici Velji Mikulići Montis Nigri curatur et fidelibus tantum in festo Pentecostes monstratur, cum in pompa ad summum montem Rumijam geritur. Ioannes Vladimirus primus sanctus Serbicus, atque patronus oppidi Antibarii Montis Nigri habetur. Prima vita eius, hodie deperdita, fortasse inter annos 1075 et 1089 scripta est; versio abbreviata, Latine scripta, in Gestis regum Sclavorum conservatur. Vitae Graeca et Slavica primum annis 1690 et 1802 editae sunt. In iconibus plerumque rex cum corona et vestibus regiis, cum cruce in manu dextra, capite suo in manu sinistro pingitur. Etenim traditur suum caput abscisum ad locum sepulturae tulisse.
Bibliographia
Fontes imprimati
Velleius Paterculus
Paterculus scripsit de rebus gestis in Historiarum libris duobus, quorum primus eventa a fine belli Troiani usque ad 146 a.C.n., secundus usque ad mortem Liviae anno 29 descripsit. Quia multa de consulatu Marci Vinicii rettulit, anno 30 eum adhuc vixisse apparet.
Anno 1520 tantum Basileae per humanistam Alsaticum Beatum Rhenanum typographice editus est Velleius Paterculus. Invenerat enim solum manuscriptum hodieque notum,Codicem Murbacensem dictum quia in Murbacensi abbatia latebat.
Manuel Bulnes Prieto
Manuel Bulnes Prieto (natus Conceptione die 25 Decembris 1799; mortuus Iacobopoli die 18 Octobris 1866) fuit rerum politicarum peritus et ab anno 1841 usque ad annum 1851 Chiliae praeses. Decessor Iosephus Ioachim Prieto Vial patruus eius erat.
Metalla transitionis
Duae interpretationes verbi metallum transitionis esse possunt:
Iosephus Ioachim Prieto Vial
Iosephus Ioachim Prieto Vial (natus Conceptione Chiliae die 20 Augusti 1786; mortuus Iacobopoli die 22 Novembris 1854) fuit rerum politicarum peritus, qui ab anno 1831 usque ad annum 1841 munus praesidis Chiliae sustinuit. Manuel Bulnes Prieto nepos rerum politicarum peritus et praeses Chiliae etiam fuit.
Ferzan Özpetek
Ferzan Özpetek est moderator cinematographicus Italicus-Turcicus.
Masrūr Bārzānī
Masrūr Bārzānī, litteris Arabicis مسرور بارزان (Choman in urbe natus die 2 Martii 1969) est politicus Carduchiae.
Filius Masʿūd Barzānī et nepos Muṣṭafā al-Bārzānī, qui ambo pro libertate Carduchorum in Irania et Iraca militaverant, Masrūr partim sub bellis civilibus in Iraca, partim in Irania, breve temporis spatium Londinii educatus est. Alumnus est universitatis Americanae Vasingtoniae in urbe. Ab anno 1998 in rebus politicis et militaribus agens, a patre mense Iulio 2012 praeses consilii securitatis huius regionis factus est. E quo officio exercitum Carduchorum bello in Syria contra civitatem Islamicam dirigit. Die 10 Iulii 2019 primus minister Carduchiae Iracensis inductus est.
Editha Roosevelt
Editha Roosevelt (nata Edith Kermit Carow in Connecticuta die 6 Augusti 1861; mortua die 30 Septembris 1948) fuit Theodori Roosevelt secunda uxor, et ab anno 1901 usque ad annum 1909 prima domina Civitatum Foederatarum.
Pictor (constellatio)
Pictor parva quaedam constellatio in caelo australi sita est, quae primum a Lacaille descripta est.
Stellae
Stella lucidissima α Pictoris tantum magnitudinem 3,27m habet. Illa stella classis spectralis A7 IV caeruleam candidamque lucem emittit terque maior et diametro et pondere quadragesiensque lucidior Sole nostro est. Ea stella 99 spatia lucis annuae remota est.
β Pictoris (magnitudinis 3,85m; classis spectralis A3 V) nota est, cum anno 1984 orbis pulveris eam circumiens (diametri: 40 ua) primum recte spectatus est. Qui orbis systema planetarum exordiens sit. Fortasse etiam duo planetae exstant.
Stella Kapteyn (HD 33793) pumilio rubra est, quae tantum 12.76 spatia lucis annuae remota est. Haec stella anno 1898 a Iacobo Kapteyn inventa est.
Infernus
Infernus est locus in multis religionibus in quo, post mortem, qui peccaverunt aut scelera fecerunt patiuntur in aeternum vel in reincarnationis spe.
Caesarius Spirensis
Caesarius Spirensis (* saeculo 12 exeunte Spirae; † circa annum 1239 in Italia) fuit primus superior provincialis provinciae Germanae Ordinis Fratrum Minorum.
Infernus
Litterae
Dantes Alagherius, Vergilius, Homerus, et Miltonus descriptiones infernorum insigniter scripserunt.
Caesarius Spirensis
Caesarius Lutetiae theologiae studuit atque Spirae praedicavit. Ab anno 1217 usque ad annum 1220 subdiaconus in Terra Sancta manens ab Helya Assisiensi Franciscanis conciliatus est. Cum sancto Francisco anno 1220 in Italiam rediit atque in capitulo abbatum anno 1221 superior Franciscanorum Germanorum in factus est.
Ex Augusta Vindelicorum Franciscani iuxta Danubium et in Rhenania colonias condiderunt. Anno 1222 Wormatiae Caesarius primum capitulum provinciale gessit. Anno 1223 iterum in Italiam venit. Dux oppositionis in certatione paupertatis a supremo moderatore Helya Assisiensi incarceratus est. Fugam conans a confratro necatus est.
Renatus Soru
Renatus Soru (natus Sullurii die 6 Augusti 1957), alumnus universitatis Bocconi Mediolani in urbe, est societarum mercatoriarum dux et politicorum peritus Sardinicus. Soru fuit etiam ab anno 2004 usque ad annum 2008 huius regionis praeses.
Pronuntiatus Ecclesiasticus
Linguam Latinam hodie duobus modis principaliter homines pronuntiant: aut Pronuntiatu Ecclesiastico aut Pronuntiatu Academico; nonnumquam et Pronuntiatu Sollemni. Pronuntiatu Ecclesiastico tamquam officiali Ecclesia Catholica utitur.
Historia
Pronuntiatus Ecclesiasticus est traditio viva et oralis Latinae linguae quae ab antiquis temporibus ab Ecclesia Catholica culta post multas mutationes quas per saecula tulit usque ad nostros dies asservatur. Ergo lingua Latina more ecclesiastico enuntiata eiusdem generis fere ostendit varietates atque linguae Romanicae aliaeque populares.
Qua de causa pronuntiatus ecclesiasticus per diversas nationes diversus erat usque ad initium XX saeculi. Pio autem X regnante, pronuntiatus Romanus Ecclesiae officialis factus est.
Litterae saepe eundem pronuntiatum habent quocumque loco verbi legantur. Nonnunquam tamen duae litterae unitae unum faciunt sonum. Pronuntiatus plerumque sequitur normam linguarum popularium.
Regulae pronuntiandi
Nisi nominatae, litterae ad communis pronuntiationis normas leguntur.
Diphthongi
Ceterae diphthongi tamquam scribuntur pronuntiantur.
Volkerus Kauder
Volkerus Kauder (natus 3 Septembris 1949 oppido Hoffenheim (Badenia) vir publicus Germaniae et sodalis Christianae Democraticae Unionis Germaniae (CDU) est.
Iuventus et munus
Kauder anno 1968 testimonium maturitatis adeptus militavit et deinde Friburgi iurisprudentiae studebat. Anno 1975 primam, anno 1977 secundam probationem accepit. Deinde in administratione terrae Badeniae-Virtembergiae operam dedit et annis 1980 - 1990 praeses vicarius administrationis pagi Tuttlingen fuit.
Familia
Kauder uxorem duxit. Et frater eius Siegfriedus Kauder ut Volkerus legatus Dietae Foederalis Germaniae erat, annis enim 2002 - 2013.
Cursus honorum
Annis 1966 - 1984 Kauder sodalis Unionis Iuvenilis fuit. Ab anno 1975 et officia diversa in factione CDU Badeniae administravit et annis 1991 - 1995 secretarius generalis factionis duce Ervino Teufel fuit. Iam ab anno 1990 Kauder legatus Dietae Foederalis est et anno 2005 etiam praeses legatorum suae factionis electus est et adhuc manet. Anno 2004/2005 secretarius generalis totius factionis erat. Anno 2013 iterum legatus ad parlamentum Germanicum creatus et die 23 Septembris iterum praeses legatorum CDU/CSU fractionis electus est. Et anno 2017 iterum legatus ad Dietam Foederalem atque deinde praeses fractionis electus est. Sed die 25 Septembris 2018 electione nova legatorum contra Ralphum Brinkhaus perdidit, qui novus praeses fractionis nunc est. Legati consilia cancellariae Angelae Merkel et eius adlati Volkeri Kauder contenti non esse visi sunt.
Franciscus Antonius Pinto
Franciscus Antonius Pinto Díaz (natus Iacobopoli die 23 Iulii 1785; ibidem mortuus die 18 Iulii 1858) fuit politicorum peritus et ab anno 1827 usque ad annum 1829 Chiliae praeses. Etiam filius eius Hannibal Pinto Garmendia Chiliae praeses fuit, invicem filia Enriqueta praesidi Manueli Bulnes Prieto nupsit.
Subrahmanyam Jaishankar
Subrahmanyam Jaishankar (Novi Dellii natus die 15 Ianuarii 1955) est legatus et politicus Indiae.
E familia Tamulensi ortus, scriptoris de rebus politicis Krishnaswamy Subrahmanyam filius est atque rerum gestarum scriptoris Sanjay Subrahmanyam frater natu maior. Subrahmanyam Jaishankar Dellii educatus est ubi collegium Sancti Stephani universitatis Delliensis frequentavit. Gradum doctoris apud universitatem Jawaharlal Nehru ascendit, dissertatione de diplomatia nucleari approbata.
Minister a rebus externis Indiae die 30 Maii 2019 factus est, primo ministro Narendra Modi.
Disgaea (series)
Disgaea est series ludorum personatorum taticalum creata ab Nippon Ichi.
Guelphus VI
Guelphus VI (1115 – Memmingen die 15 Decembris 1191) fuit marchio Tusciae et dux Spoletii. Tertius erat filius Henrici IX Nigri, ducis Bavariae, praeclarae stirpis Guelphorum et avunculus imperatoris Friderici I.
Disgaea (series)
Elementa Communia
Omnes ludi Disgaeae habent numerum missionum illarum lusor suscipit de axi centrali. In axi lusor potest administrare armamenta membraque iugi, sanare iugum suum et munera alia. Quom lusor est aptus potest meare ad proximam reliquam missionem et ludere iterum missiones perfecit. Missiones sunt ordinatae in numero voluminum cum spectaminibus prius postque prodire fabulam.
Guelphus VI
Anno 1142 Guelphus accurrit auxilio fratri suo Henrico Superbo, qui ribellavit contra Conradum III imperatorem, qui ducatum Bavariae confiscaverat; sed victi sunt proelio Flochbergi. Pax redintegrata est post mortem Conradi III ac electionem Friderici I regis Germaniae. Fridericus I Henrico Leoni ducatum Bavariae dedit, Guelpho VI ducatum Spoletii ac marchionatum Tusciae.
Disgaea (series)
Elementa Communia
Omnes missiones requirunt lusorem perficere propositum quod est vulgo evincere legiones hostiles. Missio apparet in tabula cancellata cum spatiis in altitudines variis. Lusor ordinatrumque alternant vices. Inter vicis lusoris lusor potest evocare membra iugi ad numerum maximum. Omnes personae possunt movere tum fungi actionem. Actiones possunt uti includunt impetus physicales potestatesque speciales. Quom persona functa est actionem ea non potest movere illa vicis.
Lusor potest ordinare socios sic habent occasionem incipere impetum cum omnibus aliis adiacentibus sociis. Huc impetus est potentior supra impetum regularem. Lusores possunt iubere personas ficticas levare iacereque alias personas ficticas aut alia corpora apud tabulam effectubus variis. Exempli persona potest iacere aliam personam ad spatium vacuum. Illa persona potest movere ultume.
Apud nonnullas tabulas ibi sunt spatia colorata coporaque specialia vocata "Geo Symbols" aut "Symbola Terrae". Quom haec ponuntur in campo colorato dant poenam aut accessionem omnibus complicibus impetus in eodem campo. Persona fictica potest ruere Symbolum Terrae.
Rectio Belgica Londinii
Rectio Belgica Londinii fuit rectio Regni Belgicae per secundum bellum mundanum, quae sedem Londinii habebat.
Belgica a Germania nazistica occupata, ministri Belgici convenientes Pictavii in Francia die 28 Maii 1940 declaraverunt regem incapacem esse regendi, quia in Belgica occupata remanebat. Ipso facto, consilium ministrorum potestatem ducis civitatis sibi arrogavit. Rectio etiam Burdigalae et Viciaci versata est. Die 28 Augusti octo ministri qui in Francia remanere desiderabant recesserunt. Hubertus Pierlot primus minister et Paulus Henricus Spaak minister rerum externarum Londinium fugerunt, ubi iam ministri et  versati sunt. Ita rectionem quattuor ministrorum formabant. Anno 1942 quintus minister Londinium advenit, annoque sequenti alii duo ministri nominati sunt, itaque postremo rectio septem ministros numerabat.
Siganum
Pacificus Iulius Vanni archiepiscopus Singanensis ultimus fuit.
Rectio Belgica Londinii
Ministri die 8 Septembris 1944 Bruxellas reverti sunt.
Vultur
Vultur (-uris, m.) est quaelibet ex nonnullis avibus cloacariis alterutrius duarum familiarum, Accipitridarum et Cathartidarum, quae cadavera animalium mortuorum vescitur.
Helena Taft
Helena Taft (nata Helen Louise Herron die 2 Iunii 1861 in Cincinnati – mortua est Vasingtoniae die 22 Maii 1943), scriptrix et Gulielmi Howard Taft uxor, vigesimi septimi praesidis Civitatum Foederatarum Americae, fuit ergo a die 3 Martii 1909 usque ad diem 3 Martii 1913 prima reipublicae domina.
Raimundus Freire y Serrano
Raimundus Freire y Serrano, vulgo plenius Ramón Saturnino Andrés Freire y Serrano (natus in urbe S. Iacobi die 29 Novembris 1787; ibidem mortuus die 9 Decembris 1851) fuit miles et bis ab anno 1823 usque ad annum 1826 et iterum anno 1827 Chiliae praeses. Exsul in Australia et Tahiti inter annos 1837 et 1839 degebat.
Le fate ignoranti
Magae indoctae (Italiane Le Fate Ignoranti ; Anglice The Ignorant Fairies, sed titulus in Americá et in Britanniarum Regno est His Secret Life) est pellicula anno 2001 a Ferzan Özpetek moderatore cinematographico Italico-Turcico ducta, quae de uxore (Margarita Buy) enarrat, quae coniugis sui homosexualitatem et amantem eius Michaelem (Stephanum Accorsi) post mortem viris cognoscit. Inter actrices huius pelliculae est Serra Yilmaz.
Gastronomia Rivogiana
Gastronomia Rivogiana est praecipuus modus comendi et bibendi apud Rivogianos in septentrionale parte praesente Hispaniae. Quod Rivogia minima est, atque cirdumdata a regionibus maioribus, elementa morum Castellanorum, Navarrorum et Aragonensium sunt in alimentis Rivogianis. Hiberus fluvius inrigat permultos hortos, et holera ita sunt clara, sed praeclarus est vinum Rivogianum.
Cibi
Ob clarum Hiberum fluvium, holera multa culta sunt in hortis. Praecipue sunt patatae, capsica et fabae. Inter carnes, agnus et porcus sunt praelata, sed nimis carnes venationis simul cuniculus, lepus aut perdix. Caesus Rivogianus est Cameri.
Ida McKinley
Ida Saxton McKinley (natus die 8 Iunii 1847 in Canton, Ohium, mortua est die 26 Maii 1907) Gulielmi McKinley uxor, vigesimi quinti praesidis Civitatum Foederatarum Americae, fuit ergo ab anno 1897 usque ad annum 1901 prima reipublicae domina.
Titus Sextius Lateranus
Titus Sextius Lateranus Marcus Vibius Ovel(lius?) … Secundus Lucius Volusius (Torquatus?) Vestinus (nescimus, quando natus mortuusve sit) senator patricius Romanus fuit secundo saeculo. Familia iam aetatibus liberae rei publicae floruit. Pater eius Titus Sextius Cornelius Africanus fuit, qui anno 112 consulatum ordinarium gessit. Ipse anno 154 cum Lucio Vero, qui postea imperavit, consul ordinarius fuit. Tum anno 168/169 provinciam Africam proconsul administravit. Filius eius Titus Sextius Magius Lateranus anno 197 consul ordinarius creatus est.
Horst Stowasser
Horst Stowasser (natus in Wilhelmshaven die 7 Ianuarii 1951; mortuus in Neustadt an der Weinstraße die 30 Augusti 2009) fuit scriptor et anarchista Germanicus.
Veni Redemptor Gentium
Veni, Redemptor gentium est hymnus qui tempore Adventus in praeparatione diei Christi Natalis cantatur. Putatur a Sancto Ambrosio Mediolanensi scriptum esse.
Marinus van der Lubbe
Marinus van der Lubbe  (natus Lugdunum Batavorum die 13 Ianuarii 1909 - supplicio affectus est Lipsiae die 10 Ianuarii 1934) fuit operarius Nederlandicus qui die 27 Februarii 1933, paulo post in parlamento Germanico incendium ortum est, ibi comprehensus est et ergo putatus est ignem excitavisse. Nazistae eum capite damnaverunt et post iudicium die 10 Ianuarii 1934 necaverunt.
Quantificatio
Quantificatio dici potest:
Veni Redemptor Gentium
Martinus Luther carmen in Germanicam linguam vertit: Nun komm, der Heiden Heiland.
Theodorus Storm
Theodorus Storm (natus Husi die 14 Septembris 1817 - mortuus est in Hanerau-Hademarschen die 4 Iulii 1888 ) fuit iuris consultus poetaque et scriptor Germanicus more realismo.
Plures ex eius libris in latinum vertit Rochus Habitzky. Museum magnum ei dicatum Hagiopoli est.
Fasti regum Lydiae
Tres familiae regum sive dynastiae Lydiam olim regnavisse dicuntur, quarum prima omnino, secunda partim est fabulosa. Inde ab saeculo VIII a.C.n. memoria variis ab auctoribus tradita incipit res tractare vere gestas ita ut denique tertia quae ultima est familia ex veris hominibus constet.
Atyadae
Herodotus Manen memorat primum fuisse regem Lydorum, cum auctor Apollodori bibliothecae Tmolum nominet, quem dicit senem regnum Omphalae, uxori suae, reliquisse. Quoniam memoria Atyadarum ab Herodoto tradita omnes alias et antiquitate et claritate superat, hanc solum rationem de prima dynastia reddimus:
Heraclidae
Dynastia Heraclidarum Lydi nomine se laudabat, etsi aliunde originem traheret. Memoriae enim datum est Heraclidas ex matrimonio Heraclis et Omphalae oriundos esse, quorum filius Alcaeus, Beli pater, fuit avus Nini, qui, ut fabula narrat, Niniven olim condidit.
Mermnadae
Mermnadarum dynastia a Gyge vi condita summa quidem fuit potentia sed tempus admodum breve durabat, nam Croesus adversus Cyrum, regem Persarum, proeliatus clade accepta regnum anno fere 547 perdidit. Quamquam dubium non est de Mermnadarum veritate, quod ab Herodoto narratur id pro certo non iam habetur. Itaque hodie temporum ordo plerumque in fide annalium Assyriorum poni solet. Verum tamen neque Herodotus neque annales orientales accurate enumeratos continet annos. Immo, quando quisque regnaverit, coniecturis admodum arduis iudicandum est. Itaque omnes temporum terminationes cum grano salis sunt habendae.
Manuel Blanco Encalada
Manuel Blanco Encalada (natus Bonaeropoli die 21 Aprilis 1790; mortuus Iacobopoli die 5 Septembris 1876), filius Hispani Manuelis Laurentii Blanco Cicerón Chilenaeque Mercedes Calvo de Encalada y Recabarren, dux classium, in bello libertatis Chilensis usque in annum 1825 militavit. A die 9 Iulii 1826 usque in 9 Septembris eiusdem anni Chiliae praeses ad interim meruit.
Valentinus Paniagua
Valentinus Paniagua Corazao (natus Cuschi Peruviae die 23 Septembris 1936 ; mortuus repente propter pericarditim Limae in Peruvia die 16 Octobris 2006), alumnus Universitatis Sancti Antonii Abbatis Cuschensis et Universitatis Sancti Marci in Lima, fuit politicorum peritus qui Peruviae praeses ad interim fuit a die 22 Novembris 2000 usque ad diem 28 Iulii 2001.
Punctum peritiae
Punctum peritiae (Anglice experience point, unde abbreviationes Anglicae XP aut EXP) est unitas mensurae quae in multis ludis personarum agendarum adhibetur, ut lusor personae ficticiae per ludum progressum suum metiri possit.
Campus physicus
Campus physicus in disciplina scientiae physicae est id quod spatium complet et fons virium est. Sicut in agro circum villam surgunt culmi ad caelum dirigentes, in spatio circum particulam onus ferentem habemus campum physicum vectorium, quique vector in loco circum particulam situs propriam magnitudinem et directionem ibi habens, vires portans.
Ex quantitate physica scalare vel vectore vel spinore vel tensore quilibet enim campus scalari, vectoriali, spinoriali, tensoriali campo attribui licet, quique autem solum unum istorum. Per exemplum, Newtonianus campus gravitationis est vectorialis, tres igitur numeri describendi necesse sunt, componentes vectoris hoc puncto.
Origines notionis camporum
Antea physici vires electricas magneticasque putabant esse actiones trans distantias vi gravitationis Newtoni similes, sed Faraday theoriam protulit vires esse ob campos qui spatium complent. Secundum Faraday, omnes campi constant in lineis curvis quae vires per spatium inter particulas portant. Faraday, qui has lineas re vera existere habebat, lineas non posse statim mutari putavit. Nonnulla igitur temporis mora habenda est, postquam onera lineas creantia moventur, antequam virium lineae commutentur. Ob moram, lineae commutationes propagandae sunt undis formis, velocitate propria finita. Has undas Faraday putabat lucem esse.
Quamquam Faraday campi notionem primitus invenit, fuit Iacobus Maxwell qui huic notioni modernam vectoris formam dedit et quantitatem velocitatis lucis ab hoc deduxit. Cum Hendricus Hertz theoriam Maxwellianam verificavit, plurimi physici existentiam camporum comprobaverunt.
Pumilio rubra
Pumilio rubra est parva et admodum frigida stella seriei capitalis, habens classem spectralem М aut К-superiorem.
Proprietates communes
Pumiliones rubrae admodum dignoscuntur a multis aliis stellis. Diameter et massa pumilionum rubrarum non superant et trientem solis (limes massae infimus — 0,08 solis est, deinde sunt pumiliones fuscae). Temperatura superfacies pumilionis rubrae suscedit ad 3,500 K. Stellae hujus typi paulo emittunt lucem, nonnullae - 10000 tantis minus Sole. Propter lentam velocitatem cremationis hydrogenii, pumiliones rubrae habent maxime longam diutrnitatem "vitae" — e 107 ad 1010 annorum. In pumilionibus rubris impossibiles sunt reactiones cum participio Helii, nam eae non possunt transformare in gigantes rubros. Cum tempore eae gradatim contrahuntur atque magis incalescunt, dum Hydrogenium non consumptum est. Sed e tempore Explorationis Mundi confectum nimis paucum tempus est, ut pumiliones rubrae e capitali serie descendant.
Notum est, pumiliones rubras manere in capitali serie, dum multas alias stellas descendere ex ea. Id sinet definire aetatem accumulationum stellarum, definiens massam, ubi stellae descendunt e capitali serie. Praeterea, scimus nunc nullam pumilionem albam, ultra capitali serie positam, inventam esse — ex ea re putamus Universum terminalem aetatem habere.
!rowspan="2"|Classis Spectralis !Radius !Massa !Luminositas !Temperatura
Pumiliones rubrae in universo
Pumiliones rubrae sunt numerosa objecta in universo. Proxima Centauri, proxima stellarum Soli est pumilio rubra (Classis spectralis — M5,5Ve; Magnitudo 11,0m), ut et 20 ex 30 proximarum stellarum. Tamen, popter parvam luminositatem, eae male cognotae sunt.
Corona Australis (constellatio)
Corona Australis iam in temporibus antiquis a Ptolemaeo memorata est. In altera parte caeli etiam Corona Borealis constellatio inveniri potest.
Stellae
Stella lucidissima Alfecca Meridiana (α Coronae Australis) circiter 130 spatia lucis annuae a Sole remota est. Ea stella classis spectralis A2 V candida splendet. Alfecca in lingua Arabica fracta significat.
Pumilio rubra
Vita in planetis apud pumiliones pubras
Nucleosynthesis in viscera pumilionum rubrarum est lenta (in causa paucarum massae et dimensiones stellae). Nam cyclum vitalis pumilionis rubrae est deciens longior, quam Soli. Si in planeta orta vita est (iuxta pumilionem rubram), probabilitas, eam crescere ultra, sit major quam apud stellas similes Soli, in causa ad vitae crescendum opus est longum tempus evolutionis (milliones annorum). Atque notum est, pumiliones rubras constantissimas stellas esse.
Exoplanetae
Anno 2005-o inventi sunt exoplanetae, rotantes circum pumiliones rubras. Dimensione unus planetarum proportionalis est Neptuno (circiter 17 massarum Terrae). Hoc planeta vertitur in distantione 6 millionum chilometrorum de stella, et, fortasse, habet temperaturam superfacies 150 °C. Anno 2006 inventus est praneta typi Terrae, rotans circa pumilionem rubram in distantione 390 millionum chilometrorum. Is planeta habet temperaturam superfacies –220 °C.
Corona Australis (constellatio)
Cumuli stellarum
Cumulus stellarum globosus NGC 6541 circiter 22.000 spatia lucis annuae remotus est. Per telescopium (minimum 15 cm aperturae) stellae singulae discerni possunt. Qui cumulus inter annos 1834 et 1838 ab Iohanne Herschel inventus est.
Pumilio rubra
Problemata Climatis Planetarum
Quia pumiliones rubrae sunt pallentes, orbitae faustae licet esse iuxta stellam. Sed planeta positus, iuxta stellam, est constanter spectans eaedem una parte. Id phoenomenon narratur resonans orbitalis, et potest provocare differentiam temperaturarum in semispheris (in diurna et nocturna), enim in diurna semisphera semper tepide (aut admodum calide), sed in nocturna—semper frigide (fortasse temperatura accedit absoluto nullo). Id provocat magni venti in atmosphaera planetae.
Pumiliones rubrae magnopere activiores Sole sunt. Admodum potentes explosiones stellae possunt esse mortiferae vitae probabili in planeta. Sed Campus magneticus planetae possit solvere id problema: sit impedimentum radiatione (ut Terrae).
Conclusio Ultima
Si quaerimus faustos planetas vivendi, quaeramus planetas cum magno campo magnetico ad defendendum de mortifera radiatione. Planetae oportet habere atmosphaeram (in optima causa, cum oxygenio) et aquam liquidam. Orbitae planetae (in optima causa) oportet esse rotunda (excentricitas vel elypsis = 0), ut temperatura superficiei sit constans.
Ut queant laxis
Sic procedit:
Nùntius caelo vèniens suprèmo, te patri magnum fore nascitùrum, nomen et vitae sèriem gerèndae òrdine promit. Ille promìssi dùbius supèrni pèrdidit promptae mòdulos loquèlae; sed reformàsti gènitus perèmptae òrgana vocis. Ventris obstrùso pòsitus cubìli sènseras regem thàlamo manèntem; hinc parens nati mèritis utèrque àbdita pandit.
Ioannes Zorn
Ioannes Zorn (natus die 2 Septembris 1953 Urbe Novi Eboraci) est compositor iazicus et saxophonista Americanus.
Maria Harrison McKee
Maria Scott Harrison McKee (nata die 3 Aprilis 1858 Indianapoli in Indiana – mortua est die 28 Octobris 1930) Beniamin Harrison filia, ut prima reipublicae domina egit postquam mater eius Caroline Harrison morbo temptata est et obiit.
Miriam Makeba
Miriam Makeba, quae Mama Africana dicebatur (nata Zensi Miriam Makeba Township in oppido prope Ioannisburgum Africae Australis die 4 Martii 1932; mortua est repente propter infarctum cordis Castri Maris Volturni Italiae die 9 Novembris 2008), fuit cantrix Africana quae multos annos contra segregationem pugnavit.
Ixobrychus minutus
Ixobrychus minutus est avis familiae Ardeidarum.
Systematica
Sunt tres subspecies:
Haplorrhini
Haplorrhini sunt subordo Primatum.
Gens Vipsania
Gens Vipsania seu Vipsanii fuit gens et familia Romana, originibus obscuris. Vipsania fuit gens plebeia Italica, quae saeculo primo a.C.n. ordinem equestrem obtinuit. Fuit gens clara in aetate Augusti cum M. Vipsiano Agrippa. Caesar Augustus filios M. Agrippae adoptavit, gens Vipsania evanuit.
Ascalon (urbs antiqua)
Ascalon fuit urbs antiqua, iam aetate aënea habitata. Inter quinque metropoles Philistaeorum relata, sub imperio Romano et usque in aevo medio florens, urbs anno 1270 a Mamlucis deleta est. Urbs recentior, Al-Majdal olim appellata, a situ archaeologico Ascalonis 2.6 chiliometris distans, anno 1953 nomen antiquum accepit.
Rosa Cleveland
Rosa Elizabeth Cleveland (nata die 13 Iunii 1846 – mortua est in urbe Italica Balnis Corsenis et Villis die 22 Novembris, 1918) ut prima reipublicae domina egit inter fratri sui Grover Cleveland primae administrationis.
Nobilis Sissle
thumb|Nobilis Sissle anno [[1951]]
Nobilis Sissle (natus die 10 Iulii 1889 Indianapoli in Indiana – obiit die 17 Decembris 1975 Tampae in Florida) fuit compositor iazicus, cantor et scriptor dramatum scaenicorum Americanus notissimus ob collaborationem cum Huberto Blake.
Hellespontus
Hellespontus (alia nomina: Hellespontium Pelagus, Rectum Hellesponticum, Fretum Hellesponticum) (Turcice: Çanakkale Boğazı, Graece: ) est fretum angustum inter Mare Aegaeum et Propontidem in Turcia boreo-occidentali situm. Fretum in longitudinem 61 km, in latitudinem autem solum 1.2 usque ad 6 km patens altitudinis mediae 55 m est, maxima altitudine 82 m consequente. Aqua in utramque partem fluit, a Propontide in Mare Aegaeum supero impetu, in cursum adversum impetu infero mota.
Hellespontus cum Propontide et Bosporo, Europam (sive paeninsulam Callipolitanam) ab Asia separans, est internationalis aquae via, quae Pontum Euxinum cum maribus Aegaeo et Mediterraneo coniungit.
Ratio pontis pensilis freto iniciendi, ubi minima est distantia inter litora, qui Saricay (quae est pars urbis Çanakkale) in litore Asiatico cum urbe Kilitbahir in litore Europaeo coniungat, instituitur.
Nomen
Multa nomina Latina inveniuntur: Hellespontus, Hellesponticum Fretum, Dardanellarum Fretum, Gallipolitanum Fretum, Stagna Sororis Phryxeae.
Nomen Graecum antiquum nomen freti est. Variis modis (vide supra) in linguam Latinam versa est. Nomen freti a fabula deducta est, quae Hellen, Athamantis filiam, ibi de ariete vellere aureo operto delapsa aquis submersam esse narrat.
Homo Denisovensis
Homo Denisovensis (nomen nondum rite constitutum) est populus generis Hominis, specie nondum statuta, ex ossibus in spelunca Denisova Siberiae definitus. Recentius vestigia eiusdem progeniei tam e dente in spelunca Baishiya Thibeti quam in DNA populorum recentium Asiae et Oceaniae recognita sunt.
Hellespontus
Nomen
Nomen Dardanellarum a Dardania deducta est, regio antiqua in litore Asiatico, quae nomen traxit a Dardano, filio Iovis et Electrae.
Medio Aevo duae arces, scilicet Sestus et Abydus, utroque in litore Hellesponti sitae Dardanellae nominatae sunt. Hoc nomen postea ad ipsum fretum translatum est.
Nomen Turcium Çanakkale Boğazı ab urbe Çanakkale freto adiacens deductum est.
Urbes
Sestus, Callipolis et Lysimachia urbes in ora septentrionali freti sitae erant, Abydus (adversus Sestum), Percote et Lampsacum (adversus Callipolim) in meridionali.
Alba (terra Podlassia)
Haec urbs anno 1481 condita est.
Francisca Cleveland
Francisca Cleveland (nata Frances Cornelia Folsom Buffalo in Novo Eboraco 21 Iulii 1864; mortua 29 Octobris 1947), uxor Grover Cleveland, vicensimi secundi et quarti praesidis Civitatum Foederatarum, a die 2 Iunii 1886 usque ad diem 4 Martii 1889, iterum a die 4 Martii 1893 usque ad diem 4 Martii 1897, fuit prima reipublicae domina.
Moyses
Moyses (a Graeco Μωϋσῆς et Hebraico מֹשֶׁה, Mōšéh ) secundum Biblia Hebraica et Alcoranum fuit dux religiosus, vir legifer, et propheta, cui auctoritas Torah usitate attribuitur. Ipse, Hebraice etiam Moshe Rabbenu (מֹשֶׁה רַבֵּנוּ, ad lit. 'Moyses noster praeceptor') appellatus, est propheta maximi momenti in Iudaismo, qui etiam gravis propheta in Christianitate, Islam, aliisque religionibus habetur.
Brianus E. Daley
Brianus E. Daley, S.J. (natus anno 1940), Theologiae professor in Universitate Dominae Nostrae a Lacu. Patristicae ac Mariologiae peritus est, et scriba administratorius Consultationis Orthodoxae-Catholicae in America Septentrionalis.
Moyses
Num Moyses revera vixerit, numque vera eius historia in Libro Exodo sit, inter archaeologos et Aegyptologos ardenter disputantur, eruditis scientiarum Biblicarum inconstantias logicas, nova indicia archaeologica, indicia historica, cognatasque mythos originis in cultura Canaanitarum proferentibus. Alii historici adfirmant singula biographica et originem Aegyptium Moysi tributa significare fuisse certum ducem civilem et religiosum, qui se in confirmatione tribuum Israelitarum in Canaan ad finem Aetatis Aeneae implicavit.
Secundum Librum Exodum, Moyses quodam tempore nascitur cum eius natio, Hebraei sive Filii Israel, se numero tam augent, quam angetur mens pharaonis, regis Aegyptii, ne Israelitae auxilium inimicis Aegypti dent. Cum igitur pharao omnes pueros Hebraicos recentes natos necari iubet, Iochebed, Hebraica Moysis mater, Moysem infantulum in fiscella celat, qui ut infans expositicius a regali Aegypti familia adoptatur. Moyse iuvenis cuidam agitatori servorum mortiferum vulnus dat, et trans Mare Rubrum ad terram Madian effugit, ubi in deum Israel in forma fruticis flammantis incidit. Deus eum Aegyptum revertere ad petendos Israelitas liberatos compellit. Aegyptiis Decem Pestilentiis adfectis, ille Exodum Israelitarum ex Aegypto trans Mare Rubrum ducit, postquam ei ad Montem Sinai ad tempus habitant, ubi ille Decalogum accipit et Tabernaculum exstruitur. Post quadraginta erraticos in desertis annos, Moyses anno centesimo vicensimo aetate suae moritur, Terra Promissa a longe ex Monte Nabone iam visa.
Iudaismus rabbinicus vita Moysis par 1391–1271 a.C.n. computavit ; memoria autem Christiana tempus prius adsumere solet.
Nomen
Vocabula biblica (in Libro Exodo 2:10) explanant nomen משה Mošeh deducisse ex radice mšh משה 'efferre, extrahere' : Nomen ergo sumitur ad extractionem vel elationem sensu passivo pertinere: 'qui effertur, qui extrahitur'. Eruditi autem qui ab hac explanatione digrediuntur nomen deducunt ex eadem radice sed sensu activo, 'qui effert, qui extrahit', significante "conservator, liberator, vindex'. Forma nominis quidem ut in texto Masoretico describitur est exspectata participii activi Hebraici Biblici forma.
Neon Genesis Evangelion
Neon Genesis Evangelion (Iaponice: 新世紀エヴァンゲリオン, Shin Seiki Evangerion, 'Novum Saeculum Evangelium') est series televisifica animata scientiae ficticiae et phantasmatis de puero nomine Shinji Ikari et ingentibus telis quae Evangeliones, sive Evas, vocantur. Historia loquitur de mundo post tragoediam quae "Impactum Secundum" vocatur. Paucum humanitatis superest. Shinji est puer annorum quattuordecim. Pater eum vocat ad Evam telum ducendum. Evae creati sunt ad terram de monstribus qui Angeli dicuntur defendendam. Pueri annorum quattuordecim tantum tela ducere possunt.
Moyses
Nomen
Flavius Iosephus etymologiam Aegyptiam proposuit, et nonnulla eruditorum consilia hanc etymologiam sequuntur cum nomen ex vocabulis Copticis mo 'aqua' et `uses 'conservare, liberare' deducant, fortasse 'ex aqua liberatus' una significantibus. Aliud consilium nomen cum vocabulo Aegyptio ms conectit, ut in nominibus Tuth-mose et Ra-messes invenitur, 'natus' vel 'infans' significans.
Neon Genesis Evangelion
Puella altera ducit telum: ei nomen Rei Ayanami. Postea, tertia puella venit, et ea vocatur Asuka, quae ducit telum tertium.